CELEX: 32015R2113
Language: hu
Date: 2015-11-23 00:00:00
Title: A Bizottság (EU) 2015/2113 rendelete (2015. november 23.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 16 és az IAS 41 nemzetközi számviteli standard tekintetében történő módosításáról (EGT-vonatkozású szöveg)

24.11.2015   
            
            
               HU
            
            
               Az Európai Unió Hivatalos Lapja
            
            
               L 306/7
            
         A BIZOTTSÁG (EU) 2015/2113 RENDELETE
   (2015. november 23.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 16 és az IAS 41 nemzetközi számviteli standard tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               A Nemzetközi Számviteli Standard Testület (IASB) 2014. június 30-ánMezőgazdaság: termő növények címmel közzétette az IAS 16 Ingatlanok, gépek és berendezések standard, valamint az IAS 41 Mezőgazdaság standard módosítását. Az IASB úgy döntött, hogy azokat a növényeket, amelyeket kizárólag mezőgazdasági termékek előállítására használnak fel több időszakon keresztül (vagyis a termő növényeket), ugyanúgy kell elszámolni, mint az ingatlanokat, gépeket és berendezéseket az IAS 16 Ingatlanok, gépek és berendezések standard szerint, mivel ez a tevékenység hasonló a feldolgozóipari termeléshez.
            
         
               (3)
            
            
               Az IAS 16 és az IAS 41 módosítása a nemzetközi számviteli standardok közötti összhang biztosítása érdekében maga után vonja az IAS 1, az IAS 17, az IAS 23, az IAS 36 és az IAS 40 módosítását.
            
         
               (4)
            
            
               Az Európai Pénzügyi Beszámolási Tanácsadó Csoporttal (EFRAG) folytatott konzultáció megerősítette, hogy az IAS 16 és az IAS 41 standard módosításai megfelelnek az 1606/2002/EK rendelet 3. cikkének (2) bekezdésében az elfogadáshoz megállapított kritériumoknak.
            
         
               (5)
            
            
               Az 1126/2008/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet melléklete a következőképpen módosul:
   
               a)
            
            
               az IAS 16 Ingatlanok, gépek és berendezések nemzetközi számviteli standard e rendelet mellékletének megfelelően módosul;
            
         
               b)
            
            
               az IAS 41 Mezőgazdaság standard e rendelet mellékletének megfelelően módosul;
            
         
               c)
            
            
               az IAS 1 Pénzügyi kimutatások prezentálása, az IAS 17 Lízingek, az IAS 23 Hitelfelvételi költségek, az IAS 36 Eszközök értékvesztése és az IAS 40 Befektetési célú ingatlan standardok az IAS 16 és az IAS 41 standardok e rendelet melléklete szerinti módosításainak megfelelően módosulnak.
            
         2. cikk
   Az 1. cikkben említett módosításokat minden társaságnak legkésőbb a 2016. január 1-jén vagy azt követően kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 243., 2002.9.11., 1. o.
   
   
      (2)  A Bizottság 2008. november 3-i 1126/2008/EK rendelete az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról (HL L 320., 2008.11.29., 1. o.)
   
      MELLÉKLET
      
         Mezőgazdaság: Termő növények
      
      (Az IAS 16 és az IAS 41 módosításai)
      
         Az IAS 16 Ingatlanok, gépek és berendezések standard módosítása
      
      A 3., a 6. és a 37. bekezdés módosul, és a standard kiegészül a 22A. és a 81K–81M. bekezdéssel.
      HATÓKÖR
      …
      
               
                  3.
               
               
                  A jelen standard nem vonatkozik:
                  
                              a)
                           
                           
                              az IFRS 5 Értékesítésre tartott befektetett eszközök és megszűnt tevékenységek standard szerint értékesítésre tartottnak minősített ingatlanokra, gépekre és berendezésekre;
                           
                        
                              b)
                           
                           
                              a mezőgazdasági tevékenységgel kapcsolatos biológiai eszközökre, a termő növények kivételével (lásd az IAS 41 Mezőgazdaság standardot). A jelen standardot alkalmazni kell a termő növényekre, de nem vonatkozik a termő növények termékére;
                           
                        
                              c)
                           
                           
                              a feltárási és felmérési eszközök megjelenítésére és értékelésére (lásd az IFRS 6 Az ásványkincsek feltárása és felmérése standardot);
                           
                        
                              d)
                           
                           
                              …
                           
                        
            FOGALMAK
      
               
                  
                     6.
                  
               
               
                  A következő kifejezések a jelen standardban a következőkben meghatározott értelemben használatosak:
                  
                     A termő növény olyan élő növény:
                  
                  
                              
                                 a)
                              
                           
                           
                              
                                 amelyet mezőgazdasági termékek előállításához vagy nyújtásához használnak;
                              
                           
                        
                              
                                 b)
                              
                           
                           
                              
                                 amely várhatóan egynél több időszak során hoz létre terméket; valamint
                              
                           
                        
                              
                                 c)
                              
                           
                           
                              
                                 amelyet csekély valószínűséggel értékesítenek mezőgazdasági termékként, kivéve a járulékos hulladékértékesítést.
                              
                           
                        
                     (Az IAS 41 5A–5B. bekezdése részletesebben kifejti a termő növény itt meghatározott fogalmát.)
                  
                  
                     A könyv szerinti érték az az összeg, amelyen egy eszközt – a kapcsolódó halmozott értékcsökkenés és a halmozott értékvesztés miatti veszteség levonása után – a mérlegben kimutatnak.
                  
                  …
               
            
         A bekerülési érték összetevői
      
      …
      
               
                  22A.
               
               
                  A termő növényeket ugyanolyan módon kell elszámolni, mint az ingatlanok, gépek és berendezések saját előállítású tételeit azt megelőzően, hogy az ahhoz szükséges helyre és állapotba kerültek, hogy képesek legyenek a vezetés szándékainak megfelelő működésre. Következésképpen az „előállításra” való hivatkozások a jelen standard alkalmazásában lefedik a termő növények műveléséhez azt megelőzően szükséges tevékenységeket, hogy azok az ahhoz szükséges helyre és állapotba kerültek, hogy képesek legyenek a vezetés szándékainak megfelelő működésre.
               
            …
      
         Átértékelési modell
      
      …
      
               
                  37.
               
               
                  Az ingatlanok, gépek és berendezések egy adott csoportja a hasonló jellegű és a gazdálkodó egység tevékenységeiben hasonló felhasználású eszközök csoportját jelenti. Példák az egyes csoportokra:
                  
                              a)
                           
                           
                              …
                           
                        
                              g)
                           
                           
                              bútorok és szerelvények;
                           
                        
                              h)
                           
                           
                              irodai berendezések; valamint
                           
                        
                              i)
                           
                           
                              termő növények.
                           
                        
            …
      HATÁLYBALÉPÉS NAPJA ÉS ÁTTÉRÉS
      …
      
               
                  81K.
               
               
                  A 2014 júniusában kibocsátott Mezőgazdaság: Termő növények (Az IAS 16 és az IAS 41 módosításai) módosította a 3., a 6. és a 37. bekezdést, és kiegészítette a standardot a 22A. és a 81L–81M. bekezdésekkel. A gazdálkodó egységnek ezeket a módosításokat a 2016. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt. A gazdálkodó egységnek ezeket a módosításokat visszamenőlegesen kell alkalmaznia az IAS 8 standardnak megfelelően, a 81M. bekezdésben foglaltak kivételével.
               
            
               
                  81L.
               
               
                  Abban a beszámolási időszakban, amelyikben a Mezőgazdaság: Termő növények (Az IAS 16 és az IAS 41 módosításai) először kerül alkalmazásra, a gazdálkodó egységnek a tárgyidőszakra vonatkozóan nem kell közzétennie az IAS 8 standard 28. bekezdésének (f) pontjában előírt mennyiségi információkat. A gazdálkodó egységnek mindamellett közzé kell tennie az IAS 8 standard 28. bekezdésének (f) pontjában előírt mennyiségi információkat minden bemutatott korábbi időszakra vonatkozóan.
               
            
               
                  81M.
               
               
                  A gazdálkodó egység dönthet úgy, hogy egy termő növényre vonatkozó tételt az arra a beszámolási időszakra vonatkozó pénzügyi kimutatásokban bemutatott legelső időszak kezdetekor fennálló valós értékén értékel, amelyben először alkalmazza a Mezőgazdaság: Termő növények (Az IAS 16 és az IAS 41 módosításai) módosítást, és ezt a valós értéket alkalmazhatja a tétel akkori vélelmezett bekerülési értékeként. A megelőző könyv szerinti érték és a valós érték közötti bármely különbséget a nyitó felhalmozott eredményben kell megjeleníteni a legkorábbi bemutatott időszak elején.
               
            
         Az IAS 41 Mezőgazdaság módosítása
      
      Az 1–5., a 8.,a 24. és a 44. bekezdés módosul, és a standard kiegészül az 5A–5C. és a 62–63. bekezdéssel.
      HATÓKÖR
      
               
                  
                     1.
                  
               
               
                  A jelen standard az alábbiak elszámolására alkalmazandó, ha azok mezőgazdasági tevékenységhez kapcsolódnak:
                  
                              
                                 a)
                              
                           
                           
                              
                                 biológiai eszközök, a termő növények kivételével;
                              
                           
                        
                              
                                 b)
                              
                           
                           
                              
                                 mezőgazdasági termékek a betakarítás időpontjában; valamint
                              
                           
                        
                              
                                 c)
                              
                           
                           
                              
                                 a 34. és 35. bekezdés által lefedett állami támogatások.
                              
                           
                        
            
               
                  2.
               
               
                  A jelen standard nem vonatkozik:
                  
                              a)
                           
                           
                              a mezőgazdasági tevékenységhez kapcsolódó földre (lásd az IAS 16 Ingatlanok, gépek és berendezések és az IAS 40 Befektetési célú ingatlan standardot);
                           
                        
                              b)
                           
                           
                              a mezőgazdasági tevékenységhez kapcsolódó termő növényekre (lásd IAS 16). A jelen standardot ugyanakkor alkalmazni kell e termő növények termékére;
                           
                        
                              c)
                           
                           
                              a termő növényekhez kapcsolódó állami támogatásokra (lásd az IAS 20 Állami támogatások elszámolása és az állami közreműködés közzététele standardot);
                           
                        
                              d)
                           
                           
                              a mezőgazdasági tevékenységhez kapcsolódó immateriális javakra (lásd az IAS 38 Immateriális javak standardot).
                           
                        
            
               
                  3.
               
               
                  A jelen standardot a betakarítás időpontjában alkalmazzák a mezőgazdasági termékekre, amelyek a gazdálkodó egység biológiai eszközeinek betakarított termékei. Ezt követően az IAS 2 Készletek standardot alkalmazzák, vagy más vonatkozó standardot alkalmaznak. Ennek megfelelően a jelen standard nem foglalkozik a mezőgazdasági termékek betakarítás után történő feldolgozásával, például a szőlőnek a szőlőt termelő borkereskedő által borrá történő feldolgozásával. Bár ez a feldolgozás logikus és természetes kibővítése lehet a mezőgazdasági tevékenységnek, és a bekövetkező események hasonlóak lehetnek a biológiai átalakításhoz, a jelen standardban a mezőgazdasági tevékenység fogalmába az ilyen feldolgozás nem tartozik bele.
               
            
               
                  4.
               
               
                  Az alábbi táblázat a biológiai eszközökre, a mezőgazdasági termékekre és a betakarítás utáni feldolgozás eredményeképpen létrejövő termékekre sorol fel példákat:
                  
                              Biológiai eszközök
                           
                           
                              Mezőgazdasági termékek
                           
                           
                              A betakarítás utáni feldolgozás eredményeképpen létrejövő termékek
                           
                        
                              Juh
                           
                           
                              Gyapjú
                           
                           
                              Fonal, szőnyeg
                           
                        
                              Telepített erdőben lévő fák
                           
                           
                              Kivágott fák
                           
                           
                              Rönkfa, épületfa
                           
                        
                              Tejelő szarvasmarha
                           
                           
                              Tej
                           
                           
                              Sajt
                           
                        
                              Sertés
                           
                           
                              Tőkehús
                           
                           
                              Kolbász, füstölt szalonna
                           
                        
                              Gyapotnövény
                           
                           
                              Learatott gyapot
                           
                           
                              Cérna, ruházat
                           
                        
                              Cukornád
                           
                           
                              Learatott cukornád
                           
                           
                              Cukor
                           
                        
                              Dohánynövény
                           
                           
                              Leszedett levél
                           
                           
                              Érlelt dohány
                           
                        
                              Teacserje
                           
                           
                              Leszedett levél
                           
                           
                              Tea
                           
                        
                              Szőlőtőke
                           
                           
                              Leszedett szőlő
                           
                           
                              Bor
                           
                        
                              Gyümölcsfa
                           
                           
                              Leszedett gyümölcs
                           
                           
                              Feldolgozott gyümölcs
                           
                        
                              Olajpálma
                           
                           
                              Leszedett gyümölcs
                           
                           
                              Pálmaolaj
                           
                        
                              Kaucsukfa
                           
                           
                              Kinyert latex
                           
                           
                              Gumitermékek
                           
                        
                              Egyes növények, például a teacserje, a szőlőtőke, az olajpálma és a kaucsukfa általában megfelelnek a termő növény fogalmának, és az IAS 16 hatókörébe tartoznak. Ugyanakkor a termő növények terméke, például a tealevél, a szőlő, az olajpálma gyümölcse és a latex az IAS 41 hatálya alá tartozik.
                           
                        
            FOGALMAK
      
         Mezőgazdasággal kapcsolatos fogalmak
      
      
               
                  
                     5.
                  
               
               
                  A következő kifejezések a jelen standardban a következőkben meghatározott értelemben használatosak:
                  
                     …
                  
                  
                     A mezőgazdasági termék a gazdálkodó egység biológiai eszközeinek betakarított terméke.
                  
                  
                     A termő növény olyan élő növény:
                  
                  
                              
                                 a)
                              
                           
                           
                              
                                 amelyet mezőgazdasági termékek előállításához vagy nyújtásához használnak;
                              
                           
                        
                              
                                 b)
                              
                           
                           
                              
                                 amely várhatóan egynél több időszak során hoz létre terméket; valamint
                              
                           
                        
                              
                                 c)
                              
                           
                           
                              
                                 amelyet csekély valószínűséggel értékesítenek mezőgazdasági termékként, kivéve a járulékos hulladékértékesítést.
                              
                           
                        
                     
                        Biológiai eszköz az élő állat vagy növény.
                  
                  …
               
            
               
                  5A.
               
               
                  Az alábbiak nem termő növények:
                  
                              a)
                           
                           
                              mezőgazdasági termékként történő betakarítás céljából művelt növények (például épületfaként történő értékesítés céljából nevelt fák);
                           
                        
                              b)
                           
                           
                              mezőgazdasági termék létrehozása céljából művelt növények, amennyiben nem csekély a valószínűsége annak, hogy a gazdálkodó egység magát a növényt is mezőgazdasági termékként betakarítja, és nem járulékos hulladékértékesítésként értékesíti (például gyümölcseikért és épületfaként történő értékesítés céljából nevelt fák); valamint
                           
                        
                              c)
                           
                           
                              egynyári növények (például kukorica, búza).
                           
                        
            
               
                  5B.
               
               
                  A termelésből kivont termő növények kivághatók, és hulladékként, például tűzifaként történő felhasználásra értékesíthetők. Az ilyen járulékos hulladékértékesítés nem érinti a növény termő növényként történő besorolását.
               
            
               
                  5C.
               
               
                  A termő növény által létrehozott termék biológiai eszköz.
                  …
               
            
         Általános fogalmak
      
      
               
                  
                     8.
                  
               
               
                  A következő kifejezések a jelen standardban a következőkben meghatározott értelemben használatosak:
                  
                     …
                  
                  
                     Az állami támogatások az IAS 20 standard által meghatározottak.
                  
               
            MEGJELENÍTÉS ÉS ÉRTÉKELÉS
      …
      
               
                  24.
               
               
                  A bekerülési érték néha megközelítheti a valós értéket, különösen ha:
                  
                              a)
                           
                           
                              csekély biológiai átalakulás történt a költségek első felmerülése óta (például a közvetlenül a beszámolási időszak vége előtt ültetett facsemeték vagy újonnan beszerzett állatállomány esetében); vagy
                           
                        
                              b)
                           
                           
                              a biológiai átalakulásnak az árra gyakorolt hatása várhatóan nem jelentős (például egy fenyőültetvény esetében a 30 éves termesztési ciklusban a kezdeti növekedésnél).
                           
                        …
               
            
         Általános előírások
      
      …
      
               
                  44.
               
               
                  A fogyasztható biológiai eszközök olyan eszközök, amelyeket mezőgazdasági termékként takarítanak be, vagy biológiai eszközként adnak el. A fogyasztható biológiai eszközre példa a hústermelésre szánt élő állat, az eladásra tartott állatállomány, a halgazdaságban lévő hal, az olyan termények, mint a kukorica és a búza, a termő növények terméke, valamint az épületfa céljából termesztett fa. A termő biológiai eszközök a fogyasztható biológiai eszközöktől eltérő eszközök; például a tejelő állatállomány, vagy a gyümölcsfa, amelyről gyümölcsöt takarítanak be. A termő biológiai eszközök nem mezőgazdasági termékek, hanem ilyen termékek létrehozása céljából tartott eszközök.
               
            …
      HATÁLYBALÉPÉS NAPJA ÉS ÁTTÉRÉS
      …
      
               
                  62.
               
               
                  A 2014 júniusában kibocsátott Mezőgazdaság: Termő növények (Az IAS 16 és az IAS 41 módosításai) módosította az 1–5., a 8., a 24. és a 44. bekezdést, és kiegészítette a standardot az 5A–5C. és a 63. bekezdéssel. A gazdálkodó egységnek ezeket a módosításokat a 2016. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt. A gazdálkodó egységnek ezeket a módosításokat visszamenőlegesen kell alkalmaznia az IAS 8 standardnak megfelelően.
               
            
               
                  63.
               
               
                  Abban a beszámolási időszakban, amelyikben a Mezőgazdaság: Termő növények (Az IAS 16 és az IAS 41 módosításai) először kerül alkalmazásra, a gazdálkodó egységnek a tárgyidőszakra vonatkozóan nem kell közzétennie az IAS 8 standard 28. bekezdésének (f) pontjában előírt mennyiségi információkat. A gazdálkodó egységnek mindamellett közzé kell tennie az IAS 8 standard 28. bekezdésének (f) pontjában előírt mennyiségi információkat minden bemutatott korábbi időszakra vonatkozóan.
               
            MÁS STANDARDOK SZÜKSÉGSZERŰ MÓDOSÍTÁSAI
      
         IAS 1 A pénzügyi kimutatások prezentálása
         
      
      Az 54. bekezdés módosul.
      
         A pénzügyi helyzetre vonatkozó kimutatásban megjelenítendő információk
      
      
               
                  
                     54.
                  
               
               
                  A pénzügyi helyzetre vonatkozó kimutatásnak minimálisan a következő összegeket bemutató sorokat kell tartalmaznia:
                  
                              
                                 a)
                              
                           
                           
                              
                                 …
                              
                           
                        
                              
                                 f)
                              
                           
                           
                              
                                 az IAS 41 Mezőgazdaság standard hatókörébe tartozó biológiai eszközök;
                              
                           
                        
                              
                                 g)
                              
                           
                           
                              
                                 …
                              
                           
                        
            
         IAS 17 Lízingek
         
      
      A 2. bekezdés módosul.
      HATÓKÖR
      
               
                  
                     2.
                  
               
               
                  …
                  
                     Ugyanakkor a jelen standard nem alkalmazható az értékelés alapjaként az alábbi eszközök esetében:
                  
                  
                              
                                 a)
                              
                           
                           
                              
                                 …
                              
                           
                        
                              
                                 c)
                              
                           
                           
                              
                                 az IAS 41 Mezőgazdaság standard hatókörébe tartozó, a lízingbe vevő által pénzügyi lízing keretében birtokolt biológiai eszközök; vagy
                              
                           
                        
                              
                                 d)
                              
                           
                           
                              
                                 az IAS 41 standard hatálya alá tartozó, a lízingbe adó által operatív lízing keretében rendelkezésre bocsátott biológiai eszközök.
                              
                           
                        
            
         IAS 23 Hitelfelvételi költségek
         
      
      A 4. és a 7. bekezdés módosul.
      HATÓKÖR
      …
      
               
                  4.
               
               
                  A gazdálkodó egységnek nem kell alkalmaznia ezt a standardot a közvetlenül az alábbiak beszerzésének, megépítésének vagy előállításának tulajdonítható hitelfelvételi költségekre:
                  
                              a)
                           
                           
                              valós értéken értékelt minősített eszköz, például az IAS 41 Mezőgazdaság standard hatálya alá tartozó biológiai eszköz; vagy
                           
                        
                              b)
                           
                           
                              …
                           
                        
            FOGALMAK
      …
      
               
                  7.
               
               
                  A körülményektől függően az alábbiak bármelyike lehet minősített eszköz:
                  
                              a)
                           
                           
                              …
                           
                        
                              e)
                           
                           
                              befektetési célú ingatlanok
                           
                        
                              f)
                           
                           
                              termő növények.
                           
                        
            
         IAS 36 Eszközök értékvesztése
         
      
      A 2. bekezdés módosul.
      HATÓKÖR
      
               
                  
                     2.
                  
               
               
                  A jelen standardot kell alkalmazni valamennyi eszköz értékvesztésének elszámolásánál, kivéve:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 az elidegenítés költségeivel csökkentett valós értéken értékelt, mezőgazdasági tevékenységhez kapcsolódó, az IAS 41 Mezőgazdaság standard hatálya alá tartozó biológiai eszközöket;
                              
                           
                        
                              
                                 h)
                              
                           
                           
                              
                                 …
                              
                           
                        
            
         IAS 40 Befektetési célú ingatlan
         
      
      A 4. és a 7. bekezdés módosul.
      HATÓKÖR
      …
      
               
                  4.
               
               
                  A jelen standard nem vonatkozik:
                  
                              a)
                           
                           
                              a mezőgazdasági tevékenységgel kapcsolatos biológiai eszközökre (lásd IAS 41 Mezőgazdaság és IAS 16 Ingatlanok, gépek és berendezések); és
                           
                        
                              b)
                           
                           
                              …
                           
                        
            INGATLANOK BESOROLÁSA BEFEKTETÉSI CÉLÚ INGATLANKÉNT VAGY SAJÁT HASZNÁLATÚ INGATLANKÉNT
      …
      
               
                  7.
               
               
                  A befektetési célú ingatlant bérbeadási vagy tőkefelértékelődési vagy mindkét céllal tartják. Egy befektetési célú ingatlan ezért jórészt a gazdálkodó egység által tartott többi eszköztől nagymértékben függetlenül generál cash flow-kat. Ez különbözteti meg a befektetési célú ingatlant a saját használatú ingatlantól. Az áruk vagy szolgáltatások előállítása vagy nyújtása (vagy az ingatlan igazgatási célú használata) olyan cash flow-kat hoz létre, amelyek nem kizárólag az ingatlannak tulajdoníthatóak, hanem a termelési vagy szolgáltatási folyamatban használt más eszközöknek is. A saját használatú ingatlanokra az IAS 16 standardot kell alkalmazni.